ພັກກອມມູນິດຫວຽດນາມເພີ່ມທະວີການຮ່ວມມື, ແບ່ງປັນບົດຮຽນກັບພັກກອມມູນິດອິນເດຍ
ການຕ້ອນຮັບໃນວັນທີ 6/7
(ພາບ: ສຳນັກຂ່າວສານ ຫວຽດນາມ)
ວັນທີ 6/7, ຢູ່ສຳນັກງານສູນກາງພັກ, ທ່ານນາງ ເຈືອງທິມາຍ ຫົວໜ້າຄະນະຂົນຂວາຍປະຊາຊົນສູນກາງ ໄດ້ຕ້ອນຮັບ ຄະນະຜູ້ແທນພັກກອມມູນິດອິນເດຍ (CPI), ໂດຍ ທ່ານສະມາຊິກສະພາສູງ Doraisamy Raja ນຳໜ້າ ພວມມີ ການຢ້ຽມຢາມ ແລະ ເຮັດວຽກ ຢູ່ຫວຽດນາມ. ທີ່ການຕ້ອນຮັບ, ທ່ານນາງ ເຈືອງທິມາຍ ໄດ້ຢືນຢັນວ່າ ພັກກອມມູນິດ, ລັດຖະບານ ແລະ ປະຊາຊົນຫວຽດນາມ ຍາມໃດກໍ່ເຄົາລົບນັບຖື ການພົວພັນມິດຕະພາບອັນດີງາມກັບພັກກອມມູນິດອິນເດຍ, ຮັບຮູ້ການສະໜັບສະໜູນ, ການຊ່ວຍເຫຼືອອັນປະເສີດ ເຊິ່ງພັກກອມມູນິດ ແລະ ປະຊາຊົນອິນເດຍ ໄດ້ສະຫງວນໃຫ້ຫວຽດນາມ ໃນການຕໍ່ສູ້ປົດປ່ອຍຊາດໃນເມື່ອກ່ອນ ກໍ່ຄືໃນພາລະກິດສ້າງສາ ແລະ ປົກປັກຮັກສາປະເທດຊາດ ໃນປັດຈຸບັນ. ທ່ານນາງ ຫົວໜ້າຄະນະຂົນຂວາຍປະຊາຊົນສູນກາງ ເນັ້ນໜັກວ່າ ພັກກອມມູນິດຫວຽດນາມ ຍາມໃດກໍ່ປາດຖະໜາຢາກຊຸກຍູ້ ຄວາມສາມາຄີ, ມິດຕະພາບອັນດີງາມ ລະຫວ່ງສອງພັກ ຫຼາຍກວ່າອີກ, ປະກອບສ່ວນ ເພີມທະວີການພົວພັນຮ່ວມມື ລະຫວ່າງ ຫວຽດນາມ ແລະ ອິນເດຍ, ເພື່ອຜົນປະໂຫຍດ ຂອງປະຊາຊົນສອງປະເທດ, ເພື່ອສັນຕິພາບ, ສະຖຽນລະພາບ, ການຮ່ວມມື ແລະ ການພັດທະນາ ໃນພາກພື້ນ ແລະ ສາກົນ. ສ່ວນ ທ່ານສະມາຊິກສະພາສູງ Doraisamy Raja ໄດ້ສະແດງຄວາມ ປາດຖະໜາຢາກເພີມທະວີ ການພົວພັນກັບ ພັກກອມມູນິດຫວຽດນາມ ຫຼາຍກວ່າອີກ, ເປັນຕົ້ນແມ່ນແລກປ່ຽນຂໍ້ມູນຂ່າວສານ, ທິດສະດີ ແລະ ແບ່ງປັນບົດຮຽນ ໃນການສ້າງອົງການຈັດຕັ້ງພັກ, ປະກອບສ່ວນຊຸກຍູ້ການພົວພັນຮ່ວມມື ລະຫວ່າງສອງປະເທດ. ທ່ານສະມາຊິກສະພາສູງ Doraisamy Raja ຢືນຢັນເຖິງ ຫຼັກໝັ້ນສະເໝີຕົ້ນສະເໝີປາຍ ຂອງພັກກອມມູນິດອິນເດຍແມ່ນສະໜັບສະໜູນ ເລື່ອງແກ້ໄຂການຂັ້ດແຍ້ງກັນ ຢູ່ໃນທະເລຕາເວັນອອກ ດ້ວຍສັນຕິວິທີ ບົນພື້ນຖານເຄົາລົບກົດໝາຍສາກົນ, ໃນນັ້ນມີສົນທີສັນຍາສະຫະຊາຊາດ ກ່ຽວກັບກົດໝາຍວ່າດ້ວຍທະເລ ປີ 1982, DOC ແລະກັາວໄປເຖິງ COC.
(ແຫຼ່ງຄັດຈາກ VOV)